разследваните дружества също са били осъществявани непосредствено на независими клиенти и поради това описаният в съображение 68 от временния регламент метод беше използван и за да се определи експортната цена за тези дружества.
 (57)
 Тъй като не бяха представени коментари по отношение на експортната цена, изложеното в съображение 68 от временния регламент се потвърждава.
 3.2.7. Сравнение
 (58)
 Определените за държавата аналог преразгледани нормални стойности бяха сравнени с експортната цена на оказалите съдействие производители износители в КНР. Както е изложено в съображение 63 по-долу, в резултат на това бяха получени по-малки окончателни дъмпингови маржове за тримата включени в извадката производители износители в КНР.
 (59)
 Следва да се отбележи, че посочената в съображение 69 от временния регламент корекция за разходите за косвено данъчно облагане представлява разликата между ДДС, дължим за продажби на вътрешния пазар, и ДДС, дължим при сделките за продажба за износ, като се отчита процентът на възстановяване на ДДС при продажби за износ. Оказалите съдействие производители износители оспориха метода за изчисляване на корекцията и заявиха, че приложимият за специфични процеси и продажби режим на ДДС следва да бъде взет предвид при оценяването на невъзстановения размер ДДС.
 (60)
 По отношение на това твърдение следва да се отбележи, че корекцията се основава на разпоредбите в член 2, параграф 10, буква б) от основния регламент, в който се предвижда извършването на корекция на нормалната стойност с размера на вносните такси и косвените данъци — категория, която включва ДДС. На това основание искането беше отхвърлено.
 (61)
 Тъй като не бяха представени други коментари относно сравнението, които биха наложили изменение на временните констатации, изложеното в съображение 69 от временния регламент се потвърждава.
 3.2.8. Дъмпингови маржове
 (62)
 В резултат на преразгледаните средни нормални стойности, определени за Тайван — държавата аналог, и сравнението с експортните цени на китайските производители износители бяха получени по-ниски окончателни дъмпингови маржове.
 (63)
 Тези окончателни дъмпингови маржове за китайските производители износители са следните:
 —
 5,1 % за Zhejiang Guxiandao Industrial Fibre Co., Ltd,
 —
 0 % за Zhejiang Hailide New Material Co., Ltd,
 —
 5,5 % за Zhejiang Unifull Industrial Fibre Co., Ltd,
 —
 5,3 % за оказалите съдействие дружества, които не бяха включени в извадката.
 (64)
 Окончателните дъмпингови маржове за дружествата, които поискаха индивидуално разследване, са следните:
 —
 9,8 % за Oriental Industries (Suzhou) Ltd.
 —
 0 % за Hangzhou Huachun Chemical Fiber Co., Ltd.
 3.3. Република Корея
 3.3.1. Нормална стойност
 (65)
 Тъй като не бяха представени други коментари относно нормалната стойност, изложена в съображения 75 и 76 от основния регламент, посоченото в посочените съображения се потвърждава.
 3.3.2. Експортна цена
 (66)
 Тъй като не бяха представени коментари относно експортната цена, изложеното в съображения 77 и 78 от временния регламент се потвърждава.
 3.3.3. Сравнение
 (67)
 Тъй като не бяха представени други коментари относно сравнението, които биха наложили изменение на временните констатации, изложеното в съображения 79—81 от временния регламент се потвърждава.
 3.3.4. Дъмпингови маржове
 (68)
 Тъй като не бяха представени други коментари относно дъмпинговите маржове, които биха наложили изменение на временните констатации относно Корея, изложеното в съображения 82—85 от временния регламент се потвърждава.
 4.